**Juhis jahipiirkonna kasutusõiguse loa pikendamiseks**

**Koostaja: Keskkonnaamet 21.06.2021**

31.05.2023 lõppeb 315 jahipiirkonna kasutusõiguse loa kehtivus. Jahipiirkonna kasutusõiguse loa kehtivust pikendatakse järgmiseks **10 aastaks**, kui jahipiirkonna senine kasutaja on esitanud **6 kuud** (31.05.2023 lõppevate lubade puhul hiljemalt 30.11.2022) enne jahipiirkonna kasutusõiguse loa kehtivuse lõppemist Keskkonnaametile vastava taotluse koos jahindusnõukogu seisukohaga (jahiseaduse § 18 lg 1).

1. **Samm**

Esitada kirjalik taotlus jahindusnõukogule seisukoha saamiseks jahipiirkonna kasutusõiguse loa kehtivuse pikendamise kohta (taotluse vorm lisa 1).

Taotlus tuleb esitada vähemalt **1 kuu enne** jahindusnõukogu koosoleku toimumist. Korralised koosolekud toimuvad veebruaris, mais, juulis ja oktoobris (täpsem aeg selgub 2 nädalat enne koosolekut). Lisainfot koosolekute toimumiste kohta annavad maakondlikud jahinduse spetsialistid.

|  |  |  |
| --- | --- | --- |
| Maakond | Nimi | Kontakt |
| Hiiu, Lääne, Saare, Pärnu | Ivar Marlen | 5304 0354;  ivar.marlen@keskkonnaamet.ee |
| Harju, Rapla, Järva | Uno Treier | 514 9565;  uno.treier@keskkonnaamet.ee |
| Põlva | Margo Tannik | 516 0148;  margo.tannik@keskkonnaamet.ee |
| Viljandi, Valga ja Võru | Mihkel Pastik | 5304 4134;  mihkel.pastik@keskkonnaamet.ee |
| Ida-Viru, Lääne-Viru, Jõgeva, Tartu | Heete Ausmeel | 5688 6919;  heete.ausmeel@keskkonnaamet.ee |

Jahipiirkonna kasutajal tuleb jahindusnõukogus:

* anda ülevaade maaomanikega sõlmitud lepingutest[[1]](#footnote-1);
* selgitada jahindusnõukogu liikmetele jahindustegevusega seotud asjaolusid (nt küttimismahtude täitmist, statistiliste aruannete ja seireandmete esitamist).

Otsus pikendamise või pikendamata jätmise kohta protokollitakse. Pikendamisega mitte nõustunud JN liige peab oma otsust ka protokollis põhjendama.

Kui jahindusnõukogu jahipiirkonna kasutusõiguse loa pikendamist ei toeta, on jahipiirkonna kasutajal võimalik pöörduda kaebusega halduskohtusse või esitada **ühe kuu möödudes** uus taotlus jahindusnõukogule, võttes arvesse ka jahindusnõukogu seisukohta loa pikendamise seisukoha andmata jätmise kohta.

1. **Samm**

Esitada kirjalik taotlus Keskkonnaametile jahipiirkonna kasutusõiguse loa pikendamiseks koos jahindusnõukogu seisukohaga.

Keskkonnaamet vaatab taotluse läbi ja teeb otsuse loa kehtivuse pikendamise kohta **kahe kuu** jooksul nõuetekohase taotluse saamisest arvates.

Jahipiirkonna kasutusõiguse loa kehtivust ei pikendata, kui:

1) loa taotleja on teadlikult esitanud valeandmeid;

2) jahindusnõukogu ei ole loa kehtivuse pikendamist toetanud;

3) jahipiirkonna kasutaja ei ole täitnud jahipiirkonna kasutusõiguse loas sätestatud kohustusi.

Loa kehtivuse pikendamise või sellest keeldumise otsus tehakse taotluse esitajale teatavaks **7 päeva** jooksul otsuse tegemisest arvates.

Jahipiirkonna kasutusõiguse loa kehtivuse pikendamise otsus avalikustatakse **14 päeva** jooksul loa kehtivuse pikendamise otsuse tegemisest arvates ametlikus väljaandes Ametlikud Teadaanded ning Keskkonnaameti veebilehel.

**Taotlus jahindusnõukogule jahipiirkonna kasutusõiguse loa pikendamiseks seisukoha saamiseks**

|  |  |
| --- | --- |
| Jahipiirkonna nimi |  |
| Jahipiirkonna kasutaja |  |
| Jahipiirkonna kasutaja esindaja nimi |  |
| e-posti aadress |  |

Seoses jahipiirkonna kasutusõiguse loa kehtivuse pikendamisega palume …. maakonna jahindusnõukogule seisukohta jahipiirkonna kasutusõiguse loa pikendamiseks.

Jahipiirkonnal on sõlmitud jahiseaduse § 25 lg 1 alusel maaomanikega (mitu)….. lepingut, mis hõlmab (mitu hektarit) jahimaast ……..

Taotleja allkiri: Taotluse esitamise kuupäev:

LISA: Lepingute hulk ja pindala

|  |  |  |  |  |  |  |
| --- | --- | --- | --- | --- | --- | --- |
| Jahimaa pindala (ha) | RMK | RMK | Eramaad | Eramaad | Ülejäänud | Ülejäänud |
|  | Lepingute arv | Pindala (ha) | Lepingute arv | Pindala (ha) | Lepingute arv | Pindala (ha) |
|  |  |  |  |  |  |

Taotlus tuleb esitada jahindusnõukogule 1 kuu enne jahindusnõukogu istungi toimumist, et jahindusnõukogul jääks aega materjalidega tutvumiseks.

**Taotlus Keskkonnaametile jahipiirkonna kasutusõiguse loa pikendamiseks**

|  |  |
| --- | --- |
| Jahipiirkonna nimi |  |
| Jahipiirkonna kasutaja |  |
| Registrikood |  |
| Aadress |  |
| Esindaja ees- ja perenimi |  |
| Telefon |  |
| e-posti aadress |  |

Seoses jahipiirkonna kasutusõiguse loa kehtivuse lõppemisega esitame Keskkonnaametile taotluse jahipiirkonna kasutusõiguse loa pikendamiseks.

Kinnitan, et jahipiirkonna kasutajal on jahindusnõukogu toetav seisukoht jahipiirkonna kasutusõiguse loa pikendamiseks.

Taotleja allkiri: Taotluse esitamise kuupäev:

1. Keskkonnaministri juures 18.06.2021 toimunud ümarlaual lepiti jahimeeste ja maaomanike esindajate vahel kokku, et maaomanikega sõlmitud jahinduslike lepingute maht ületab 50%, sealhulgas peab eramaade lepingutega kaetuse püüdlus olema see, et pindala peaks tulevikus ületama 50% pindala nõuet. Samuti lepiti osapoolte vahel kokku, et lepingute põhifookus peab olema suunatud kahjude ennetamisele ja tekkinud kahjude hüvitamisele. [↑](#footnote-ref-1)